</br>ಬಹುತೇಕ ಜೀವಿಗಳು ಉದ್ದನೆಯ ಡಿಎನ್ಎ ತಂತುವಿನಲ್ಲಿ ವಂಶವಾಹಿಯನ್ನು ಸಂಕೇತಿಸುತ್ತವೆ. ಡಿಎನ್ಎ ಒಂದು ನಾಲ್ಕು ರೀತಿಯ ನ್ಯೂಕ್ಲಿಯೊಟೈಡ್‌ಗಳ ಸರಪಣಿ ಮತ್ತು ಪ್ರತಿಯೊಂದು ನ್ಯೂಕ್ಲಿಯೊಟೈಡ್‌ನಲ್ಲಿ ಒಂದು ಐದು ಇಂಗಾಲ ಸಕ್ಕರೆ, ಒಂದು ಫಾಸ್ಪೇಟ್ ಗುಂಪು ಮತ್ತು ಅಡೆನಿನ್, ಸಿಸ್ಟೊಸಿನ್, ಗ್ವಾನಿನ್ ಮತ್ತು ತೈಮಿನ್ ನಾಲ್ಕರಲ್ಲಿ ಒಂದು ಪ್ರತ್ಯಾಮ್ಲ ಇರುತ್ತವೆ. 
</br>ಎರಡು ತಂತುಗಳೂ ಒಂದಕ್ಕೂಂದು ಸುರುಳಿ ಸುತ್ತಿಕೊಂಡಿದ್ದು ಹೊರಗಡೆ ತಂತುವಿನ ಬೆನ್ನೆಲುಬಾಗಿ ಸಕ್ಕರೆ ಮತ್ತು ಫಾಸ್ಲೇಟ್‌ಗಳಿದ್ದರೆ ಒಳ ಮೈಯಲ್ಲಿ ಪ್ರತ್ಯಾಮ್ಲಗಳು ಜೋಡಿಯಾಗಿರುತ್ತವೆ. ಒಂದು ತಂತುವಿನ ಅಡೆನಿನ್ ಯಾವಾಗಲೂ ಇನ್ನೊಂದು ತಂತುವಿನ ತೈಮಿನ್ ಜೊತೆಗೆ ಮತ್ತು ಒಂದು ತಂತುವಿನ ಸಿಸ್ಟೊಸಿನ್ ಯಾವಾಗಲೂ ಇನ್ನೊಂದು ತಂತುವಿನ ಗ್ವಾನಿನ್‌ನೊಂದಿಗೆ ಜೋಡಿಯಾಗುತ್ತದೆ. ಅಡೆನಿನ್ ತೈಮಿನ್‌ಗಳ ನಡುವೆ ಎರಡು ಜಲಜನಕ ಬಂಧನಗಳು ರೂಪಗೊಂಡರೆ ಸಿಸ್ಟೊಸಿನ್ ಗ್ವಾನಿನ್‌ಗಳ ನಡುವೆ ಮೂರು ಜಲಜನಕ ಬಂಧನಗಳು ಏರ್ಪಡುತ್ತವೆ. ಹೀಗಾಗಿ ಎರಡೂ ತಂತುಗಳೂ ಒಂದಕ್ಕೊಂದು ಪೂರಕ.
</br>ಡಿಎನ್ಎ ಅಣುವಿಗೆ ದಿಕ್ಕು ಇರುತ್ತದೆ, ಫಾಸ್ಪೇಟ್ ಗುಂಪು ಸಕ್ಕರೆಯ ೫’ ಕೊನೆಗೆ ಇದ್ದರೆ ಅದನ್ನು ಅಣುವಿನ ೫’ರ ಕೊನೆ ಎನ್ನಲಾಗುತ್ತದೆ, ಫಾಸ್ಪೇಟ್‌ ಗುಂಪು ಸಕ್ಕರೆಯ ೩’ರ ಕೊನೆಗೆ ಇದ್ದರೆ ಅದನ್ನು ಅಣುವಿನ ೩’ ಕೊನೆ ಎನ್ನಲಾಗುತ್ತದೆ. ಎರಡು ತಂತುಗಳು ವಿರುದ್ಧ ದಿಕ್ಕಿನಲ್ಲಿ ಇರುತ್ತವೆ, ಅಂದರೆ ಒಂದು ತಂತುವಿನ ೫’ ಕೊನೆ ಇನ್ನೊಂದು ತಂತುವಿನ ೩’ ಕೊನೆಗೆ ಜೋಡಿಯಾಗುತ್ತದೆ (ಪರಿಣಾಮವಾಗಿ ಆ ತಂತುವಿನ ಇನ್ನೊಂದು ಕೊನೆಯಾದ ೩’ರ ಕೊನೆ ಇನ್ನೊಂದು ತಂತುವಿನ ೫’ ಕೊನೆಗೆ ಜೊತೆಯಾಗಿರುತ್ತದೆ). ಡಿಎನ್‌ಎ ನಕಲಿಸುವಿಕೆ, ನ್ಯೂಕ್ಲಿಯಿಕ್ ಆಮ್ಲ ಸಂಯೋಜನೆ, ಲಿಪ್ಯಂತರ ೫’→೩’ ದಿಕ್ಕಿನಲ್ಲಿ ನಡೆಯುತ್ತದೆ ಏಕೆಂದರೆ ಹೊಸ ನ್ಯೂಕ್ಲಿಯೊಟೈಡ್‌ಗಳನ್ನು ೩’ ಹೈಡ್ರೋಕ್ಸಿಲ್ ಬಳಸಿ ನಿರ್ಜಲವಾಗಿಸುವ ಕ್ರಿಯೆಯ ಮೂಲಕ ಸೇರಿಸಲಾಗುತ್ತದೆ. 
</br>ಡಿಎನ್ಎನಲ್ಲಿ ಸಂಕೇತಿಸಲಾದ ವಂಶವಾಹಿಗಳ ಅಭಿವ್ಯಕ್ತಿಯು ಅಥವಾ ಪ್ರಕಟಗೊಳ್ಳುವುದು ಆರ್‌ಎನ್‌ಎ ಆಗಿ ಲಿಪ್ಯಂತರಗೊಳ್ಳುವುದರೊಂದಿಗೆ ಆರಂಭವಾಗುತ್ತದೆ. ಆರ್‌ಎನ್ಎ ಡಿನ್ಎನ್ಎಯನ್ನು ಹೋಲುವ ಇನ್ನೊಂದು ನ್ಯೂಕ್ಲಿಯಿಕ್ ಆಮ್ಲ. ಇದರ ಸಕ್ಕರೆ ಡಿಆಕ್ಸಿರೈಬೋಸ್ ಬದಲಿಗೆ ರೈಬೋಸ್ ಆಗಿರುತ್ತದೆ ಮತ್ತು ಆರ್‌ಎನ್ಎನಲ್ಲಿ ಪ್ರತ್ಯಾಮ್ಲ ತೈಮಿನ್ ಬದಲು ಯುರಾಸಿಲ್ ಇರುತ್ತದೆ. ಆರ್‌ಎನ್ಎ ಅಣುಗಳು ಡಿಎನ್ಎ ಅಣುಗಳಿಗಿಂತ ಕಡಿಮೆ ಸ್ಥಿರ ಮತ್ತು ಸಾಮಾನ್ಯವಾಗಿ ಒಂದೇ ತಂತುವಿನಲ್ಲಿರುತ್ತದೆ. ಪ್ರೋಟೀನನ್ನು ಸಂಕೇತಿಸುವ ವಂಶವಾಹಿಗಳು ಕೊಡಾನ್‌ಗಳು ಎಂದು ಕರೆಯಲಾದ ಮೂರು-ನ್ಯೂಕ್ಲಿಯೊಟೈಡ್‌ಗಳ ಸರಣಿ ಮತ್ತು ಇವು ತಳಿವಿಜ್ಞಾನ “ಭಾಷೆ”ಯ “ಪದಗಳು”. ಜೆನೆಟಿಕ್ ಕೋಡ್‌ ಪ್ರೋಟೀನ್ ಅನುವಾದದಲ್ಲಿ ಕೋಡಾನುಗಳು ಮತ್ತು ಅಮಿನೊ ಆಮ್ಲಗಳ ನಡುವೆ ಪರಸ್ಪರ ಸಂಬಂಧವನ್ನು ನಿರ್ದಿಷ್ಟಗೊಳಿಸುತ್ತದೆ. ಜೆನೆಟಿಕ್ ಕೋಡ್ ಬಹುತೇಕ ಎಲ್ಲಾ ಜೀವಿಗಳಲ್ಲಿಯೂ ಒಂದೇ ರೀತಿಯಾಗಿದೆ. 

ಅನುವಾದ
ಅಗತ್ಯ ವಂಶವಾಹಿಗಳು
ಸರಣಿ ಸಮಾನರೂಪತೆ
ಡಿಎನ್ಎ